kardosdrur/scandi-wiki huggingface dataset:
Fear Factory

Fear Factory er et amerikansk industrial metal-band, der blev dannet i 1990 i Los Angeles, Californien. Siden deres stiftelse har bandet udgivet syv studiealbums, flere singler og remixes der har været indflydelsesrige indenfor både dødsmetal og industrial metal. Deraf har lydteknikker og vokalstil også vist sig at være enormt indflydelsesrig på ekstremmetalscenen i midten af 1990'erne og videre frem.<ref name="BNR">{{cite web |author= Russ, Brian |url= http://www.bnrmetal.com/groups/fefa.htm |title= Fear Factory |access-date= 2007-03-14 |publisher= BNR Productions''' |archive-date= 11. august 2007 |archive-url= https://web.archive.org/web/20070811233254/http://www.bnrmetal.com/groups/fefa.htm |url-status=live }}</ref>

 Medlemmer 
 Nuværende medlemmer 
 Burton C. Bell – Vokal (1989- )
 Dino Cazares – Guitar (1989-2004, 2009- )
 Byron Stroud – Bas (2004- )

 Tidligere medlemmer 
 Christian Olde Wolbers – Guitar (2004-2008), bas ; studie og live bas (1994-2004)
 Andrew Shives – Live bass (1991-1994)
 Raymond Herrera – Trommer (1989-2008)
 Gene Hoglan – Trommer (2009-2013)

 Diskografi 
 Studiealbum 
 1992: Soul of a new Machine 1995: Demanufacture 1998: Obsolete 2001: Digimortal 2002: Concrete (Uudgivet album fra 1991)
 2004: Archetype 2005: Transgression 2010: Mechanize 2012: The Industrialist 2015: Genexus Remixalbum 
 1993: Fear is the Mindkiller (Remix af Front Line Assembly)
 1997: Remanufacture Livealbum & opsamlingsalbum 
 2003: Hatefiles (Opsamlingsalbum med remixes og uudgivet spor)
 2006: The Best of Fear Factory 2012: The Complete Roadrunner Collection 1992–2001 Singler & ep'er 
 1995: "Replica"
 1995: "Dog Day Sunrise"
 1997: "Burn"
 1997: "Self Bias Resistor"
 1997: "Remanufacture"
 1997: The Gabber Mixes (EP)
 1997: "Burn"
 1998: Revolution (EP)
 1999: "Resurrection"
 1999: "Cars"
 2001: Linchpin - Special Australian Tour 2001 (EP)
 2002: "Linchpin"
 2002: "Digimortal"
 2004: "Cyberwaste"
 2004:"Archetype"
 2004: "Bite The Hand That Bleeds"
 2005: "Supernova"
 2005: "Moment of Impact"
 2006: "Transgression"
 2009: "Powershifter"
 2010: "Fear Campaign"
 2010: "Final Exit"
 2012: "Recharger"
 2012: "New Messiah"
 2012: "The Industrialist"
 2015: "Soul Hacker"
 2015: "Protomech"
 2015: "Dielectric"

 Videoer & dvd'er 
 2002: Digital Connectivity'' (DVD)

Eksterne henvisninger 

 Officielle hjemmeside

Fodnoter 

Dødsmetalgrupper
Industrial metal-grupper
Groove metal-grupper
Metalgrupper fra USA
Musikgrupper fra 1990
Spentrup Idrætsforening

Spentrup Idrætsforening, eller blot Spentrup IF, grundlagt 1942, er en sportsforening i Spentrup, ca. 10 km. nord for Randers. Foreningen har ca. 1100 medlemmer.

Spentrup IF har afdelinger for fodbold, håndbold, gymnastik, badminton, fitness og volleyball.

Eksterne henvisninger 
 Spentrup IF's hjemmeside

Fodboldklubber under DBU Jylland
Håndboldklubber i Danmark
Etableret i 1942
Idrætsforeninger i Danmark
Idrætsforening
Kompetenceevaluering

En kompetenceevaluering er en evaluering af kompetencer. Der tages udgangspunkt i, at medarbejdernes kompetence styrkes i forhold til opgavevaretagelsen. Den processuelle tilgang til evalueringen er et udtryk for en underliggende organisationsteoretisk forståelse om, at organisationer ikke er rationelle og baseret på statiske værdier. Organisationer anskues derimod som dynamiske og ustabile. Det vil sige at krav, mål og værdier konstant er skiftende. Hermed kan kompetenceudviklingsevaluering udgøre en central metode til at fremme offentlige institutioners omstillingsparathed.

Litteratur
 David M. Fetterman et al (eds.)(1996): Empowerment evaluation. Knowledge and tools for self-assessment & accountability. SAGE

Ledelse
Favourite Worst Nightmare

Favourite Worst Nightmare er rockgruppen Arctic Monkeys andet album. Det blev udgivet af EMI den 23. april 2007.

Numre 
 "Brianstorm"
 "Teddy Picker"
 "D is for Dangerous"
 "Balaclava"
 "Flourescent Adolescent"
 "Only Ones Who Know"
 "Do Me a Favour"
 "This House is a Circus"
 "If You Were There, Beware"
 "The Bad Thing"
 "Old Yellow Bricks"
 "505"

Eksterne henvisninger 
 

Rockalbum fra Storbritannien
Album fra 2007
Arctic Monkeys-album
Heptalogi

En heptalogi er en serie på syv kunstværker som er forbundet med en fælles historie. Heptalogier er mindre udbredte end trilogier og tetralogier.

En kendt heptalogi er J.K. Rowlings bøger om troldmandsdrengen Harry Potter.

Se også
Filmserie
Trilogi
Tetralogi
Pentalogi

Tal
Kommunistloven

Kommunistloven, egentlig Lov om Forbud mod kommunistiske Foreninger og mod kommunistisk Virksomhed var en dansk lov, der blev vedtaget 22. august 1941, som forbød kommunistiske partier og organisationer i Danmark, herunder først og fremmest Danmarks Kommunistiske Parti.

Loven, der blev vedtaget af en enig Rigsdag, trådte i kraft med tilbagevirkende kraft. Den var en legalisering af politiets arrestation af de godt 300 kommunister, der havde været tilbageholdt siden 22. juni 1941 i Horserød og gjorde det også fremover muligt at internere og arrestere kommunister med henvisning til, at de udgjorde en fare for statens sikkerhed. Tre rigsdagsmedlemmer, herunder Villy Fuglsang, blev arresteret med hjemmel i Kommunistloven. 150 af de danske kommunister blev sendt til Stutthof i Polen, hvor de 22 døde.

Det har været debatteret, om loven var i strid med den grundlovsikrede foreningsfrihed. Nødretsvirkningerne af undtagelsestilstanden kan følge af skreven ret, grundlov eller lov (såkaldt uegentlig nødret) være hjemlet i en uskreven nødretsgrundsætning, der kan udløse retsvirkninger i strid med den positive ret (såkaldt egentlig nødret). Den sidstnævnte nødret blev fx taget i brug ved kommunistinterneringen.

Grundlovstidigheden bliver stadig debatteret, idet der for lovens overensstemmelse med Grundloven har været hævdet, at der forelå en nødretssituation. Ved vedtagelsen af kommunistloven blev de tre kommunistiske medlemmer af Rigsdagen arresteret. Arrestationerne blev ikke konkret godkendt af Rigsdagen (der dog enstemmigt havde vedtaget kommunistloven), men blev alene godkendt af statsminister Thorvald Stauning, hvorfor det af lovens kritikere hævdes, at også arrestationerne var grundlovsstridige.

Efter 2. verdenskrig blev loven i Ugeskrift for Retsvæsen omtalt som 'skændig', og interneringen af de danske kommunister regnes for at være et af de sorteste kapitler i samarbejdspolitikkens historie.

Se også 
 Barbarossa og den danske grundlov - om grundlovsbruddet 22. juni 1941. - en film
 De sidste Vidner, den røde skamplet
 Horserød Stutthofforeningen

Litteratur 
 De forvarede – politiske fanger 1941-45, af Leif Larsen, Gyldendal 2001

Eksterne henvisninger og kilder 
 Kommunistloven på Wikisource.
 Kommunistloven af 1941, Den Store Danske
 Kommunistloven 22. august 1941 på Danmarkshistorien.dk
 Leif Larsen: [ Kommunistloven fylder 60 år], Danmarks Kommunistiske Parti
 Video: De sidste vidner om en families skæbne
 Besættelsen 1940-45 faktalink.dk
 Om Kommunistloven på Horserød-Stutthofforeningens hjemmeside

Noter 

Danmarks love
Jura
Danmark under 2. verdenskrig
Danmarks Kommunistiske Parti
Begivenheder i 1941
George Washington-broen

George Washington Bridge (George Washington-broen) er en hængebro over Hudson River i New York City. Den knytter øerne Manhattan med Fort Lee sammen i New Jersey.

Broen er opkaldt efter George Washington, USA's første præsident. Bygningen begyndte i september 1927 under ledelse af Othmar Ammann. Byggearbejderne var færdige den 24. oktober 1931.

Broen er 1.451 meter lang. Spændet mellem de to pyloner er på 1.067 meter, noget som ved åbningen var verdens længste brospænd, og næsten dobbelt så langt som spændet i Ambassador Bridge (564 m).

I 2003 havde broen 105.942.000 passeringer.

Eksterne henvisninger 

Broer i USA
Hængebroer
Bygninger, konstruktioner og anlæg i New Jersey
Bygninger, konstruktioner og anlæg på Manhattan
Carcass

Carcass er et britisk dødsmetal og trash metal-band dannet af den daværende Napalm Death-guitarist Bill Steer og trommeslageren Ken Owen i 1985 i Liverpool. I 1987 sluttede bassist og vokalist Jeff Walker, tidligere medlem af Electro Hippies, sig til dem. Carcass lagde fundamentet for musikgenrer som goregrind og deathgrind, og betragtes også som en af pionererne indenfor melodisk dødsmetal. I 1995 gik bandet i opløsning, men gruppen har senere bekendtgjort at de ville genforene i 2008.

Medlemmer 
 Bill Steer – Vokal, guitar (1985 – 1995; 2008 – )
 Jeffrey Walker – Vokal, bas (1987 – 1995; 2008 – )
 Michael Amott – Guitar (1990 – 1993; 2008 – )
 Daniel Erlandsson – Trommer (2008 – )

Tidligere medlemmer 
 Ken Owen – Trommer, vokal (1985 – 1995)
 Mike Hickey – Guitar (1993 – 1994)
 Carlo Regadas – Guitar (1994 – 1995)
 Sanjiv – Vokal (1985 – 1987)

Diskografi

Demoer 
 A Bomb Drops... (1986)
 Flesh Ripping Sonic Torment (1987)
 Symphonies of Sickness (1988)
 Heartwork (1993)

Album 
 Reek of Putrefaction (Earache, 1988)
 Symphonies of Sickness (Earache, 1989)
 Necroticism - Descanting the Insalubrious (Earache, 1991)
 Heartwork (Earache, 1993)
 Swansong (Earache, 1996)
 Surgical Steel (Nuclear blast, 2013)

Ep'er 
 The Peel Sessions (Strange Fruit, 1989)
 Tools of the Trade (Earache, 1992)
 The Heartwork EP (Earache, 1993)

Opsamlingsalbum 
 Wake up and Smell the... Carcass (1996)
 Best of Carcass (Japan 2-CD) (1998)
 Requiems of Revulsion: A Tribute To Carcass (2001)
 Flesh Ripping Symphony (Piratudgave) (2003)
 Choice Cuts (2004)

Referencer

Eksterne henvisninger 
 Carcass på Earache Records hjemmeside 
 

Dødsmetalgrupper
Melodisk dødsmetal-grupper
Grindcoregrupper
Metalgrupper fra Storbritannien
Musikgrupper fra 1985
Emil Selmar

Peder Emil Selmar, født Sørensen (3. juni 1854 i København – 14. januar 1934 i Gentofte) var en dansk typograf, der i 1891 skrev bogen Vejledning i praktisk Typografi for yngre Sættere, som danner grundlag for nutidens (danske) typografiske regler. Vejledning i praktisk Typografi for yngre Sættere kaldes også bare "Selmaren" eller "Selmars Typografi".

1924 blev han Ridder af Dannebrog. Han er begravet på Gentofte Kirkegård.

Eksterne henvisninger 
 

Bogtrykkere fra Danmark
Typografer fra Danmark
Danskere i 1800-tallet
Danskere i 1900-tallet
Personer i Dansk Biografisk Leksikon
Riddere af Dannebrog
Personer fra København
Hudson River

Hudson River eller Hudsonfloden, af mohikanerne kaldt Muh-he-kun-ne-tuk, er en flod i delstaten New York i USA. Den løber ud i Atlanterhavet langs vestsiden af Manhattan, og skiller New York City fra New Jersey. Floden fik sit navn efter englænderen Henry Hudson som udforskede floden for hollænderne i 1609.

Hudsonfloden krydses af en række broer og tunneller såsom Verrazano Narrows Bridge, George Washington Bridge, Lincoln Tunnel og Holland Tunnel.

Hele den sydlige halvdel af Hudsonflodens 500 km lange løb er ikke geografisk set en flod, idet den fungerer som æstuarium for tidevand fra Atlanterhavet; den kan snarere beskrives som en ekstremt lang og snæver fjord.

Henvisninger

Eksterne henvisninger 

New Yorks geografi
Vandløb i New York
New Jerseys geografi
Vandløb i New Jersey
Frederikshøj Kro

Frederikshøj Kro, også kaldt Den gamle Grænsekro eller Grænsekroen, er en kro 2 km syd for Taps og 3 km nord for Christiansfeld.

Historie 
Kroen hører til Taps Sogn og ligger 150 meter nord for grænsen til Tyrstrup Sogn. Sognegrænsen kom til her at danne grænse mod Tyskland efter Danmarks nederlag i krigen i 1864. Ved kroen var der lægebolig, dyrlægebolig og grænsestation.

Ved kroen besteg Kong Christian 10. den hvide hest 10. juli 1920 for at ride ind i Sønderjylland efter Genforeningen. 23. oktober 1921 blev der sat en mindesten på stedet med inskriptionen:

         Minde om:
        Kong Chr. X
 her besteg den hvide Hest
     Genforeningsdagen
     den 10. Juli 1920

Genforenings- og Grænsemuseet 
På den modsatte side af vejen er Genforenings- og Grænsemuseet oprettet i et nedlagt husmandssted. Museet blev indviet 10. juli 1995 med deltagelse af kongehuset.

Noter

Eksterne kilder/henvisninger 

 Den Gamle Grænsekros officielle webside 
 Danmarks genforeningssten: Frederikshøj 

Kroer i Danmark
Bygninger, konstruktioner og anlæg i Kolding Kommune
Monumenter i Danmark
New York City Subway

New York City Subway er navnet på New Yorks undergrundsbane. Systemet ejes af byen New York, og drives af MTA New York City Transit, en underafdeling af staten New Yorks transportdepartement Metropolitan Transportation Authority. Det er et af verdens største undergrundsnetværk.

Undergrundsbanen trafikerer fire af byens fem bydele; Manhattan, Brooklyn, The Bronx og Queens. Bydelen Staten Island har sin egen, adskilte jernbanelinje (Staten Island Railway), som trafikeres med samme type vogne.

Eksterne links 

 Officielle hjemmeside 
 Uofficiel side med historie, billedgalleri og information

Subway
Metrosystemer
Kurdisk kultur

Kurdisk kultur (Kurdisk: çand û toreya kurdî) er en gruppe med særligt kulturelle træk øvet af det kurdiske folk. Den kurdiske kultur er gået i arv fra forskellige ældgamle folk, som skabte moderne kurdere og deres samfund, men stammede oprindeligt fra hurrierne og mederne. 

Blandt deres naboer, er den kurdiske kultur tættest på den iranske kultur. F.eks. fejrer de begge Newroz som nytår, der fejres d. 21. marts. Det er den første dag i måneden Xakelêwe i den kurdiske kalender og forårets første dag. Kurdere har altid været blandt de mere moderate muslimer, og som et resultat har kurdiske kvinder dækket sig mindre (ved ikke at bære hijab) og har arbejdet uden for hjemmet.

Dans

Kurdisk dans er en gruppe med traditionelle håndholdte danse sammenlignet med dem fra Balkanhalvøen, Libanon og Irak. Det er en form for kredsdans. Der kan være fra 5-6 personer til 50-60 i kredsen.
I overensstemmelse med Islams encyklopædi, synger og danser kurdere på alle deres festivaler, fødselsdage og brylluper. 

Kurdistan
Kultur
Byakugan

er en type angreb i den japanske anime/manga Naruto. Det er en  der naturligt forekommer hos medlemmer af Hyuuga-klanen.

For at bruge Byakugan skal man have de rette evner og styrke. Byakugan giver en hvide øjne, og koncentreret nerver op til dem.

Byakugan er ligesom Sharingan, der kan bruges til at se "kloner". Dette skyldes at klonerne ikke har chakra i sig.

En anden evne som Byakugan give, er evnen til at se andres chakra point, hvilket gør at man kan se hvor det er bedst at ramme ens modstander, hvis man vil gøre mest mulig skade. Denne evne kan kun bruges af ninjaer der mestrer Byakugan.

Naruto
New York City Police Department

New York City Police Department (NYPD) er politistyrken i New York City, USA. Styrken blev etableret i 1845 med Scotland Yard i Storbritannien som forbillede. Politistyrken har ansvaret for New Yorks fem Boroughs.

NYPD er den største politistyrke i USA med omkring 47.000 tjenestemænd (2010), herunder 33.000 betjente (2010).

New York City Police Department blev grundlagt i 1845. På daværende tidspunkt var indbyggertallet i New York på omkring 320.000.

Filmatiseringer 
NYPD er gjort verdensberømt gennem en række spillefilm og tv-serier; mest kendt er måske CSI, NYPD Blue, Fort Apache the Bronx, Brooklyn Nine-Nine og Aftenvagten.

Police-rides 

Afdelingen er også kendt for sine såkaldte "police-rides", hvor der kan køre op til halvtreds politibiler på række for at vise magt. Fænomenet indførtes oftere efter terrorangrebet den 11. september 2001.

Referencer 

Politi i USA
Police Department
Frederikshøj Kro (flertydig)

Frederikshøj Kro har flere betydninger:

 Frederikshøj Kro – Den gamle Grænsekro eller Grænsekroen ligger på Koldingvej 51 nord for Christiansfeld.
 Frederikshøj Kro (Aarhus) – liger på Oddervej i Aarhus.
Plauen

Plauen er en by i Tyskland der ligger ved floden Weiße Elster i delstaten Sachsen med omkring 70.000 indbyggere. Byen ligger nær grænsen til Bayern og Tjekkiet.

Historie 

Byen blev grundlagt af slavere i 1100-tallet og blev en del af Böhmen i 1327 og af Sachsen i 1466. I 1800-tallet blev Plauen et center for tekstilproduktion, særlig blonder. I 1912 nåede Plauen toppen hvad angår folketal med 128.000 indbyggere.

I 1930'erne fik Plauen den tvivlsomme ære af at holde det første nazimøde udenfor Bayern.

Fra 1945 var byen en del af den sovjetiske besættelseszone i Tyskland, og fra 1949 til 1990 hørte den til Østtyskland. I løbet af denne periode var der en stor sovjetisk garnison i byen og de sidste år lå der en officersskole for grænsesoldater her (Grenztruppen der DDR). Indbyggertallet i byen faldt dramatisk efter anden verdenskrig. Plauen var den første by i tidligere Øst-Tyskland som fik en McDonald's-restaurant.

Eksterne henvisninger 

Byer i Sachsen
Den Europæiske Fælles Akt

Den Europæiske Fælles Akt er en af EF's traktater. Den blev undertegnet i Luxembourg 17. februar 1986 og i Haag 28. februar 1986. Danmark godkendte den ved en vejledende folkeafstemning 27. februar 1986, hvor traktaten blev omtalt som EF-pakken. Den Europæiske Fælles Akt trådte i kraft 1. juli 1987. 

Hovedformålet med traktaten, der var den første større revision af Rom-traktaten, var at etablere det indre marked og det europæiske politiske samarbejde. Etableringen af det indre marked blev iværksat for at gøre den europæiske industri mere konkurrencedygtig og medførte, at mere end 300 såkaldte tekniske handelshindringer blev afskaffet inden 1. januar 1993. Samtidig styrkede traktaten det hidtidige uformelle udenrigspolitiske samarbejde ved at formulere en fælles europæisk udenrigspolitik. Dog forblev det udenrigspolitiske samarbejde mellemstatsligt.

Som følge af Den Europæiske Fælles Akt blev der indført en ny procedure for samarbejdet, som gav Europa-Parlamentet større indflydelse på dele af EF's lovgivning, bl.a. ved at parlamentet fremøver skulle høres to gange i spørgsmål vedrørende det indre marked. Samtidig fik Ministerrådet mulighed for at vedtage lovgivning med kvalificeret flertal frem for enstemmighed.

Tidslinje

EU's historie
EU-traktater
Woolworth Building

Woolworth Building er en af de ældste skyskrabere i New York. Den var verdens højeste kontorbygning fra åbningen i 1913 til 40 Wall Street stod færdig i 1930. Med sine 241 meter er Woolworth Building en af USA's femtenhøjeste bygninger.

Woolworth Building er opført som et pragtbyggeri efter inspiration fra middelalderens kirker, noget som gav den tilnavnet The Cathedral of Commerce, da den stod færdig. Bygningen er rigt udsmykket med spir, relieffer, mosaikker og andre ornamentale detaljer i gotisk stil og er utvivlsomt en af New Yorks smukkeste og mest spektakulære bygninger. Woolworth Building er tegnet af Cass Gilbert, og konstruktionen kostede bygherren, Frank Woolworth, 13,5 millioner dollar i årene mellem 1910 og 1913, en sum han siges at have betalt i kontanter ned til sidste penny. 

Bygningen ligger langs Broadway i Lower Manhattan, vis á vis City Hall. Efter angrebet på World Trade Center lige ved var Woolworth uden strøm og telefon i nogle uger. Bygningen fik ingen varige skader, men det rigt udsmykkede indgangsparti blev lukket for publikum efter 11. september 2001.

Noter

Eksterne links 

 Billeder af Woolworth Building fra NYCFoto

Skyskrabere på Manhattan
Giants Stadium

Giants Stadium var et amerikansk arena som er hjemmebane for New York Giants og New York Jets som er amerikanske fodboldhold og den er også hjemmebanen til fodboldholdet Red Bull New York (tidligere Metrostars). Den har en kapacitet på 80,242 tilskuere. Den blev åbnet for første gang i 1976.

29. September 2005, blev det offentliggjort at Giants Stadium må vige pladsen for et nyt stadion til 800 millioner dollers. Det nye stadion – The Meadowlands Stadium – er planlagt til at åbne i 2010. Nedrivningen af Giants stadium begyndte 4. februar 2010. Det bliver svenske Skanska AB der designer og bygger The Meadowlands Stadium.

Stadioner i NFL
Bygninger, konstruktioner og anlæg i New Jersey
Fodboldstadioner i USA
Cass Gilbert

Cass Gilbert (29. november 1859 i Zaneville i Ohio, USA – 17. maj 1934) var en pioner indenfor amerikansk arkitektur. 

Efter flere års selvstændig arkitektpraksis i Minnesota etablerede han sig i New York. Hans Woolworth Building (1910-1913) var i over 15 år verdens højeste bygning og prægende for skyskraberarkitekturen i New York i 1920'erne. Det var også Gilbert som tegenede højesteretsbygningen i Washington DC.

Noter 

Arkitekter fra USA
Historicistiske arkitekter
De Bergske Blade

De Bergske Blade K/S var en dansk mediekoncern, der udgav de fire dagblade Dagbladet Holstebro-Struer, Lemvig Folkeblad, Dagbladet Ringkøbing-Skjern og Viborg Stifts Folkeblad. Koncernen blev 1. januar 2007 fusioneret med Århus Stiftstidende K/S til Midtjyske Medier.

De Bergske Blade blev grundlagt af Christen Berg, der også var folketingsmedlem. Hans mål var at starte en kæde af venstreblade i alle større byer. De Bergske Blades historie går tilbage til 1871, hvor Kolding Folkeblad kom på gaden første gang.

Ved fusionen med Århus Stiftstidende bestod De Bergske Blade af 4 dagblade, 9 distriktsblade, et trykkeri, radiostationer og internetaviser. Koncernen beskæftigede 350 ansatte. De Bergske Blade var tidligere ejet af bl.a. Nordjyske Stiftstidende, Fyens Stiftstidende og Det Berlingske Officin, men i forbindelse med Mecom Group's køb af Orkla Media, der ejede Det Berlingske Officin, overtog Mecom Group 100% af aktierne.

Se også 
 De Ferslewske Blade

Henvisninger

Kilder 
 Christian P. Fogtmann, Det blev til De Bergske Blade, De Bergske Blades Fond, 1990.
 Frode Aagaard, De Bergske Blade, Holsterbro Trykkeri, 1967.

Medievirksomheder i Danmark
Midtjyske Medier
Ophørt i 2007
Washington Square Park

Washington Square Park er en park på Manhattan i New York. Parken har sit navn efter George Washington. Den ligger i Greenwich Village, og er en af New Yorks mest kendte parker. Størstedelen af parken er omgivet af bygninger tilhørende New York University.

Eksterne links 
 NYC Department of Parks & Recreation

Bygninger, konstruktioner og anlæg på Manhattan
Parker i USA
Greenwich Village

Greenwich Village, i folkemunde kendt som the Village, er et område af Manhattan i New York. Området grænser mod Broadway i øst, Hudson River i vest, Houston Street i syd og 14th Street i nord. Greenwich Village er et udpræget boligstrøg, med mange cafeer, restauranter og mindre forretninger som dominerer gadebilledet, og bydelen er kendt for sin bohemekultur. Washington Square Park, med den berømte triumfbue Washington Square Arch ligger i Greenwich Village, i lighed med New York University.

Greenwich Village var i udgangspunktet sin egen by, grundlagt i 1630-tallet af hollænderne under navnet Noortwyck. Da englænderne senere erobrede New York, fik området sit nuværende navn.
Houston Street

Houston Street (udtales ) er en stor gennemfartsvej fra øst mod vest i downtown New York City.  Den løber på tværs gennem hele bredden af Manhattan, fra Hudson River til East River, og fungerer som grænse mellem nabolagene Greenwich Village og SoHo på vestkanten, og East Village og Lower East Side på østkanten.

Gader på Manhattan
Jersie Strand

Jersie Strand er en sydlig bydel i Solrød Strand beliggende på Østsjælland i Solrød Kommune ud til Køge Bugt. Bydelen ligger ca. 11 kilometer sydvest for den københavnske forstad Greve Strand.

Jersie Strand har en S-togsstation, Jersie Station, som ligger på Køge Bugt-banen.
NASDAQ

NASDAQ (oprindelig et akronym for National Association of Securities Dealers Automated Quotations) er et amerikansk elektronisk aktiemarked. Det blev grundlagt af National Association of Securities Dealers (NASD) og begyndte virksomheden 8. februar 1971. Selskabet ejer og driver NASDAQ OMX Group, som ejer Københavns Fondsbørs, der i sin tid blev købt af svenske OMX.

NASDAQ er det aktiemarked i verden med flest noterede selskaber (cirka 3200) og i gennemsnit flest handler pr. dag.

Eksterne henvisninger 

 NASDAQ
 NASD 

Børser
Finansielle servicevirksomheder fra USA
Etableret i 1971
Virksomheder i New York City
NASDAQ OMX
Investor AB